Blind Lemon Jeffersons liv og karriere fikk en brå og tragisk ende. I slutten av desember 1929 ble han funnet ihjelfrosset i snøen i Chicagos gater. Det har versert mange historier om hvordan han døde – han skal ha gått seg bort på veg hjem fra et selskap, han skal ha blitt forlatt av sjåføren sin, han skal ha blitt drept i en bilulykke eller hatt et hjerteslag. Noen dødsattest foreligger ikke, og Jeffersons død vil forbli uoppklart.